หุ้นปิดเช้า 3 มิ.ย. บวก 1.95 จุด
ดัชนีเช้านี้แกว่งตัวขึ้นเล็กน้อยมาปิดที่ 1,061.76จุดเพิ่มขึ้น 1.95 จุดหรือเพิ่มขึ้น 0.18% ดัชนีแกว่ง ระหว่าง1,059.29จุด-1,064.45 จุด ด้วยมูลค่าการซื้อขายเบาบางที่ 8,188 ล้านบาท
3 มิ.ย. 2554

ดัชนีเช้านี้แกว่งตัวขึ้นเล็กน้อยมาปิดที่ 1,061.76จุดเพิ่มขึ้น 1.95 จุดหรือเพิ่มขึ้น 0.18% ดัชนีแกว่ง ระหว่าง1,059.29จุด-1,064.45 จุด ด้วยมูลค่าการซื้อขายเบาบางที่ 8,188 ล้านบาท
นักวิเคราะห์บริษัทหลักทรัพย์โนมูระ พัฒนสินคาดว่า วันนี้ แกว่งตัวแคบ มูลค่าการซื้อขายปานกลาง แนวต้าน 1064/1070 จุด แนวรับ 1055/1048 จุด คาดหุ้นเก็งกำไรขนาดเล็กหรือหุ้นมีข่าว จะปรับขึ้นดีกว่าหุ้นขนาดใหญ่ เนื่องจาก นักลงทุนสถาบันต่างชะลอลงทุนเพื่อรอความชัดเจนของความคืบหน้าปัญหาหนี้กรีซ(ตลาดคาด มติของอียู กองทุนการเงินระหว่างประเทศ(ไอเอ็มเอฟ )คืนนี้ จะอนุมัติแผนลดขาดดุลการค้า) และรายงานตัวเลขเศรษฐกิจสำคัญๆของสหรัฐฯ (จับตาการจ้างงานนอกภาคเกษตร) 
ส่วนปัจจัยลบคือ ผลสำรวจผู้จัดการกองทุนรายเดือนล่าสุดของโนมูระลดน้ำหนักลงทุนตลาดหุ้นไทยลง1ขั้น 
ดังนั้นกลยุทธ์ลงทุน รายวัน แนะนำ เก็งกำไร หุ้นมีข่าว คือหุ้นคาดเข้าSET50/100 คือบริษัทบางจากปิโตรเลียม(BCP)บริษัทจัสมิน(J A S)บริษัทเอ.เจ.พลาสท์( AJ)บริษัทโพลีเพล็กซ์(ประเทศไทย)( PTL)บริษัทสยามฟิวเจอร์สดีเวลล็อปเมนท์( SF )บริษัทเอ็มซีเอสสตีล(MCS) หุ้นปันผลดี ปลอดภัยคือบริษัทผลิตไฟฟ้า( EGCO)บริษัทผลิตไฟฟ้าราชบุรีโฮลดิ้ง( RATCH)และบริษัทโทเทิ่ลแอ็คเซ็สคอมมูนิเคชั่น( DTAC)